April 2023 | Vol. 3 | No. 1 E-ISSN : 2715-5854 DOI: 10.55642
Keajaiban Penyembuhan Dengan Warna Makanan Kegemaran Rasulullah SAW
Noli binti Kasim* 1 , Che Nor Kharsiah binti Yasin 2 1,2 Jabatan Pengajian Am, Politeknik Sultan Mizan zainal Abidin e-mail: * 1 noli@psmza.edu.my , 2 kharsiah@psmza.edu.my

## Abstrak
Kajian  ini  memfokuskan  kepada  dua  warna  makanan  yang  menjadi  kegemaran Rasulullah  s.a.w.  iaitu  warna   hitam  dan  hijau  .  Kajian  ini  menggunakan  kaedah  kajian perpustakaan untuk mengumpul maklumat melalui sumber primer dan skunder. Beberapa petikan daripada firman Allah SWT dan hadis yang berkaitan  dengan warna  makanan Rasulullah s.a.w dipersembahkan. Perbincangan  cuba  menyingkap   kelebihan,  fungsi  dan kesan  warna  –  warna makanan  kegemaran  Rasulullah  s.a.w  tersebut  terhadap  kesihatan  manusia.  Disamping mengaitkan persamaan dari segi warna dan khasiat makanan kegemaran Rasulullah s.a.w dengan sebahagian  tumbuhan  herba  tempatan  yang  sering  digunakan  sebagai  medium  penyembuhan secara semulajadi bagi merawat masalah kesihatan fizikal dan spiritual. Kajian mendapati bahawa terdapat persamaan dari segi fungsi dan khasiat dua warna tersebut dengan tumbuh-tumbuhan dan buah-buahan  yang  menjadi  kegemaran  Rasulullah  s.a.w.  Dapatan  kajian  juga  menunjukkan bahawa  warna  hitam  dan  hijau  mampu  memberi  penyembuhan  terhadap  penyakit  fizikal  dan mental.  Kesimpulannya,  warna  makanan  sunnah  ini  bukan  sekadar  menjadi  kegemaran Rasululullah s.a.w, malah mempunyai nilai penyembuhan yang tinggi. Ini, membenarkan hikmah pengutusan  Rasulullah  s.a.w,  menyinari  umat  dengan  nur  Islam  dan  mengeluarkan  manusia daripada  kegelapan  aqidah  kepada  kebenaran.  Cara  kehidupan  baginda  juga  adalah  sumber cetusan idea mencari penawar untuk merawati penyakit spiritual, akal dan fizikal manusia.
kunci — Penyembuhan; Sunnah; Warna; Kegemaran

## Abstract
This study focuses on the two colors of food that became the favorite of the Prophet s.a.w. i.e. black and green. This study uses the library research method to collect information through primary and secondary sources. Some quotes from the words of Allah SWT and hadiths related to the color  of  the  food  of  the  Prophet  s.a.w  are presented.  The discussion  tries to  reveal the advantages, functions and effects of the colors of the Prophet's favorite food on human health. In addition to associating similarities in terms of color and nutrients of Rasulullah s.a.w's favorite food  with  some  local  herbal  plants  that  are  often  used  as  a  natural  healing  medium  to  treat physical and spiritual health problems. The study found that there are similarities in terms of the function and properties of the two colors with the plants and fruits that became the favorite of the Prophet s.a.w. The findings of the study also show that the colors black and green are able to heal  physical  and  mental  illnesses.  In  conclusion,  the  color  of  this  sunnah  food  is  not  only  a favorite of Rasululullah s.a.w, but also has a high healing value. This, justifies the wisdom of the messenger  of  the  Prophet  s.a.w,  enlightening  the  people  with  the  light  of  Islam  and  bringing people out of the darkness of faith to the truth. His way of life is also the source of the idea of finding a cure to treat human spiritual, mental and physical ailments.
Keywords — Healing; Sunnah; Color; Favourite

## PENDAHULUAN
Penyembuhan dengan warna makanan yang merupakan kegemaran Rasulullah SAW tidak memiliki dasar ilmiah yang kuat dan terpercaya. Namun, sebagian besar orang muslim percaya bahwa  makanan  yang  dianjurkan  oleh  Rasulullah  SAW  memiliki  manfaat  kesehatan  yang signifikan.
Rasulullah  SAW  dikenal  sebagai  sosok  yang  sangat  peduli  dengan  kesehatan  dan kesejahteraan  umatnya.  Beliau  sering  memberikan  nasihat  mengenai  pentingnya  menjaga kesehatan tubuh dan makanan yang sehat. Dalam ajarannya, Rasulullah SAW juga memberikan beberapa anjuran mengenai jenis makanan yang baik untuk kesehatan tubuh, di antaranya adalah anjuran untuk mengonsumsi makanan yang berwarna-warni.
Anjuran  untuk  mengonsumsi  makanan  yang  berwarna-warni  sebenarnya  tidak  hanya datang  dari  Rasulullah  SAW,  tetapi  juga  didukung  oleh  penelitian  ilmiah.  Makanan  yang berwarna-warni,  terutama  yang  berasal dari  buah dan  sayuran,  mengandung  berbagai  zat  yang penting untuk kesehatan tubuh, seperti vitamin, mineral, serat, dan antioksidan.
Namun, perlu diingat bahwa mengonsumsi makanan yang berwarna-warni saja tidak cukup untuk  menjaga  kesehatan  tubuh.  Kita  juga  perlu  menjaga  pola  makan  yang  seimbang  dan berolahraga secara teratur. Selain itu, sebaiknya juga berkonsultasi dengan dokter atau ahli gizi sebelum mengubah pola makan atau mengonsumsi suplemen makanan tertentu.
Dalam  penulisan  ini,  penulis  cuba  menggabungkan  warna  hitam  dan  hijau  makanan kegemaran  Rasulullah  s.a.w  dengan  warna  tumbuhan  herba  dan  buah  buahan  yang  menjadi medium  rawatan tradisional orang Melayu.

## SOROTAN KAJIAN
Makanan kegemaran Rasulullah s.a.w ini juga dikenali sebagai makanan sunnah, iaitu apa- apa makanan yang disandarkan kepada amalan pemakanan baginda. Khader Ahmad et al. (2015), menyatakan  makanan  sunnah  ini  adalah  makanan  yang  disebut  dalam  al  Quran  dan  hadith. Tambah mereka lagi cendikiawan Islam mendefinisikan makanan sunnah adalah makanan yang memberi kemaslahatan dan membawa kebaikan kepada manusia, sama ada khasiatnya dijelaskan dalam al Quran atau hadith atau tidak dijelaskan.
Dalam  al  Quran  terdapat  beberapa  perkataan  merujuk  kepada  makanan.  Zulkifli  Mohd Yusoff  (2009)  menyatakan  lafaz ta’am merujuk  kepada  makanan  berulang  sebanyak  24  kali dalam  al  Quran.  Namun  dalam  keadaan  tertentu  Allah  SWT  menggunakan  lafaz ta’am untuk merujuk kepada minuman sepertimana dalam ayat 249 dalam surah al Baqarah (al Baqarah (2): 249). Manakala dalam ayat 93 surah Ali ‘Imran makna ta’am lebih menyeluruh iaitu tumbuhan ( nabati ), binatang ( haywani ) dan  makanan  yang telah diproses.
Makanan  yang  disebut  dalam  al  Quran  dan  al  Hadith  mempunyai  keistimewaan i’jaz tersendiri,  bahkan  sebahagiannya  kaya  dengan  nilai  penyembuhan  alami.  Damayanti  (2014) menyatakan sayuran hijau seperti bayam kaya dengan kandungan nutrisi vitamin E dan flavonoid yang sesuai  untuk perawatan kulit dan berfungsi sebagai antioksidan  yang efektif untuk kekal awet muda. Bagi mendapatkan kesan antioksidan yang terbaik, bayam dijadikan bancuhan masker dicampur  dengan  tepung  beras  yang  mengandungi  amilopektin  untuk  memudahkan  masker melekat pada wajah.
Faszly Rahim et al. (2015) menyatakan buah zaitun terkenal dengan ekstrak minyaknya. Ia menjadi bahan pemakanan utama masyarakat Mediterranean. Minyak zaitun boleh dibuat jeruk dan  dimakan  begitu  sahaja.  Ia  satu-satunya  minyak  yang  mengekalkan  rasadan aroma.
Pengambilan minyak zaitun dalam menu harian secara konsisten boleh mengurangkan tekanan darah tinggi dan risiko beberapa jenis kanser.
Sekarang  banyak  produk  makanan  dan  produk  kesihatan  dipasaran  yang  menggunakan makanan yang berasaskan  kurma , jintan hitam, lada hitam (warna hitam ) buah zaitun dan tin (warna hijau). Jika pengambilan bahan makan tersebut tidak mengikut aturan yang betul ia tidak akan memberi kesan efektif malah boleh mengundang kemudharatan kepada kesihatan.

## METODOLOGI
Di  dalam  penulisan  ini  penulis  menggunakan  kaedah  kajian  perpustakaan  analisis dokumen  untuk  mengumpulkan  maklumat  melalui  sumber  primer  dan  sekunder. Pengumpulan maklumat sumber primer bermula dari  firman Allah SWT dan hadith tentang fungsi, khasiat dan cara  pengamalan  pengambilan  makanan  berwarna   hitam  dan  hijau,  pembacaan  buku-buku dan  artikel  dari sudut pembuktian saintifik bagi manfaat dan kesan makanan tersebut terhadap mutu kesihatan manusia, juga daripada pengalaman peribadi penulis sendiri dan beberapa orang rakan  yang  tegar  mengamalkan  pemakanan  yang  bercirikan  warna  hitam  dan  hijau.  Manakala sumber  sekunder  diperolehi  daripada  penulisan  penulis-penulis  yang  berpengalaman  dalam bidang pertanian dan tumbuhan herba. Maklumat yang diperolehi , diteliti dan diperhalusi untuk memperkukuhkan perbincangan tajuk dan mendapatkan hasil yang baik

## HASIL DAN PEMBAHASAN

## Penyembuhan
Merujuk kepada Kamus Dewan Edisi Keempat (2005), Perkataan penyembuhan bererti sihat, segar, pulih dan waras. Contohnya: orang yang sakit itu telah sihat kembali.

## Warna
Warna  adalah  kesan  yang  didapati  oleh  mata  daripada  cahaya  yang  dipantulkan  oleh benda-benda (dengan gelombang yang berbeza) yang dilihatnya. Prawira  (1999) mendefinikan warna  sebagai  salah  satu  unsur  keindahan  dalam  seni  dan  corak  selain  unsur-unsur  visual  . manakala   Nugraha  (2008)  menjelaskan  bahawa   warna  adalah   kesan  pantulan  cahaya objek  yang diperolehi mata. Oleh itu dapat difahami warna terdiri dari tiga unsur utama, iaitu objek, cahaya dan mata.

## Kegemaran
Kegemaran  diertikan  dengan  kesukaan  atau  kegembiraan  sepertimana  dirujuk  dalam Kamus Dewan (2005).
WARNA DALAM AL QURAN DAN AL HADITH
Di dalam al Quran dan al Hadith ada menyebut beberapa jenis warna. Warna-warna yang disebutkan itu bukan sekadar lafaz kalimah sahaja, bahkan mempunyai keistimewaan wahyu yang tersirat.

## Warna Pakaian Rasullah s.a.w
Merujuk  kepada  hadith-hadith  cara Rasullullah  s.a.w  berpakaian,  didapati tiada warna khusus yang boleh dikategorikan sebagai warna  sunnah. Selain daripada warna putih,  Baginda sering juga memakai pakaian berwarna lain. Baginda pernah memakai qamis berwarna za’faran , hibarah berwana merah, baju berwarna hijau dan serban berwarna hitam.
Merujuk  dalam  Muslim  Life  Style  Community,  (2017 ) ,  terdapat  lima  hadith  yang menyebutkan serban hitam Rasulullah s.a.w, antaranya  hadith yang diriwayatkan oleh Jabir r.a
Maksudnya:
“Pada peristiwa Fathu Makkah, Rasulullah saw masuk ke Kota Mekah dengan mengenakan serban hitam di kepala beliau”.
(Riwayat Tirmizi, Muslim, Abu Dawud, Nasa’ei, Darimi, Ahmad dan Abu Syaikh)
Dalam hadith yang lain , Aisyah meriwayatkan,
Maksudnya:  “ Pada  suatu  pagi,  Rasulullah  saw  keluar  dengan mengenakan pakaian yang terbuat dari bulu-bulu berwarna hitam”.
(Riwayat Tirmizi, Nasa’ei dan Ahmad).
Manakala pakaian berwarna hijau pula, sepertimana hadith yang diriwayatkan oleh Abu Ramtsah ,
Maksudnya:  “ Saya  pernah  melihat  Nabi  saw.  mengenakan  dua  helai pakaian berwarna hijau .”
(Riwayat Tirmizi, Nasa’ei dan Ahmad).
Walaupun  warna  pakaian  Rasulullah  s.a.w   pelbagai,  sebahagian   ulama  berpendapat digalakkan  memakai  pakaian  berwarna  hijau  kerana  ia  warna  yang  sejuk  mata  memandang. Bahkan ia warna pakaian ahli syurga .
Firman AllahTaala:
Maksudnya: “ mereka di dalam syurga memakai pakaian hijau yang diperbuat dari sutera halus dan sutera tebal (yang bertekat), serta mereka dihiasi dengan gelang- gelang tangan dari perak; dan mereka diberi minum oleh Tuhan mereka dengan sejenis minuman (yang lain) Yang bersih suci.”
( al- Insan: 21)

## Warna Buah-buahan yang dimakan oleh Rasullah s.a.w
Makanan kegemaran Rasulullah s.a.w yang pilih ialah buah buahan. Manakala warnanya pula  tertumpu  kepada  dua  warna  sahaja  iaitu  hitam  dan  hijau.  Antara  buah-buahan  kesukaan baginda yang mempunyai ciri-ciri warna tersebut adalah mentimun, tin, zaitun dan kurma.

## Mentimun Beserta Kurma
Terdapat  enam  hadith  yang  menyebut  kedua-dua  buah  ini.  Antaranya  hadith  yang diriwayatkan oleh Abdullah bin Jaafarr.a:
Maksudnya: “…Aku pernah melihat Rasulullah s.a.w memakan mentimun Arab dengan buah kurma masak”.
(Riwayat Tirmizi, Bukhari, Muslim, Abu Dawud, Ibnu Majah, Darimi dan Ahmad )
Anas bin Malik r.a .meriwayatkan: Maksudnya  : “ Saya  melihat Rasulullah saw memakan buah melon dan kurma masak secara bersamaan.”
(RiwayatTirmidzi, Ahmad danNasa’i)
Rubayyi’ binti Mu’wwidz bin Afra’ r.a .meriwayatkan:
Maksudnya : “ Mu’adz  bin  Afra’  mengutusku  untuk  memberikan  sekeranjang  kurma masak  dan  mentimun  kecil  berbulu  kepada  Rasulullah  saw.  Beliau menyukai buah mentimun. Ketika saya menemui Rasulullah s.a.w, beliau baru  saja  memperoleh  perhiasan  dari  Bahrain.  Maka  Rasulullah  s.a.w. memenuhi tangan beliau dengan perhiasan itu lalu memberikannya kepada saya.”
(RiwayatTirmidzidanThabrani)
Rubayyi’ bintiMu’wwidz bin Afra’ r.a .meriwayatkan
Maksudnya  :  “ Saya  mendatangi  Rasulullah  s.a.w.  dengan  membawa sekeranjang kurma masak dan mentimun berbulu. Lalu beliau memberikan saya segenggam perhiasan atau emas”.
(Riwayat Tirmidzi dan Ahmad)
Dan hadith yang diriwayatkan oleh Aisyah r.a: Maksudnya: “Rasulullah  s.a.w  pernah  memakan  buah  timun  dengan kurma”.
(Riwayat Tirmizi dan Nasa’i )
Hadith yang diriwayatkan Aisyah r.a ini juga diriwayatkan oleh Tirmizi, Bukhari, Muslim, Abu Dawud, Ibnu Majah, Darimi dan Ahmad dengan matan yang sama.
Berdasarkan   hadith-hadith  diatas,  didapati  Rasulullah  s.a.w.  memakan  kurma  masak  yang kebiasaannya  berwarna  hitam,  dan  mentimun  atau  buah  semangka  biasanya  berwarna   hijau. Kalimah ءاثق (mentimun, melon atau semangka) jika dirujuk kamus Marbawi memberi maksud pohon seperti pohon labu  dan buahnya seperti buah timun dan isi buahnya semacam  isi labu dan boleh dimakan.

## Buah Zaitun dan Tin
Firman Allah SWT:
Maksudnya: “Demi buah tin dan buah zaitun !”
(surah at Tin: 1)s
Sifat buah zaitun jernih dan berkilau seperti cahaya. Ini dijelaskan  di dalam firman Allah Taala:
Maksudnya :
Allah  yang  menerangi  langit  dan  bumi.  Bandingan  nur  hidayah  petunjuk Allah  (Kitab Suci  Al-Quran) adalah  sebagai  sebuah  "misykaat"  yang berisi sebuah lampu; lampu itu dalam geluk kaca (qandil), geluk kaca itu pula (jernih terang)  laksana  bintang  yang  bersinar  cemerlang;  lampu  itu  dinyalakan dengan minyak dari pokok yang banyak manfaatnya, (iaitu) pokok zaitun yang bukan  sahaja  disinari  matahari  semasa  naiknya  dan  bukan  sahaja  semasa turunnya  (tetapi  ia  sentiasa  terdedah  kepada  matahari);  hampir-hampir minyaknya itu - dengan sendirinya - memancarkan cahaya bersinar (kerana jernihnya)  walaupun  ia  tidak  disentuh  api;  (sinaran  nur  hidayah  yang demikian  bandingannya  adalah  sinaran  yang  berganda-ganda):  cahaya berlapis  cahaya.  Allah  memimpin  sesiapa  yang  dikehendakiNya  (menurut undang-undang  dan  peraturanNya)  kepada  nur  hidayahNya  itu;  dan  Allah mengemukakan berbagai-bagai misal perbandingan untuk umat manusia; dan Allah Maha Mengetahui akan tiap-tiap sesuatu.
(An-Nur:35)
Abu Hurairah r.a. meriwayatkan bahawa Rasulullah s.a.w bersabda: Maksudnya : “Minumlah minyak zaitun dan berminyaklah dengannya, sesungguhnya dia adalah daripada pokok yang diberkati.”
(Riwayat Tirmidzi, Ad-Daarimiy, Ahmad, Ibnu Maajah dan Al
Haakim)
Ibnu Umar r.a. pula memberitakan,
Maksudnya : “Selalulah kamu minum minyak zaitun dan berminyaklah dengannya, kerana sesungguhnya dia daripada pokok yang diberkati.”
(Riwayat Ibnu Maajah, Al Baihaqi dan Al Haakim)
Ayat  dan  hadith  di  atas  menjelaskan  amalan  pemakanan  kurma  dan  mentimun,  serta kepentingan   buah  zaitun  dan  tin  sehingga  Allah  SWT  bersumpah  dengan  kedua  buah  ini sepertimana dalam surah al Tin.
Menurut Abdul Aziz, (2007), tidak ada perbahasan tentang buah tin di dalam hadis-hadis Nabi, ini kerana buah tin tidak didapati di Tanah Hijaz dan Madinah. Iklimnya tidak sesuai. Akan tetapi Allah Taala menyebutnya dengan kalimat sumpah di dalam al Quran. Hal ini menunjukkan banyaknya manfaat dan faedah daripada buah tin.

## TUMBUHAN DAN BUAH-BUAHAN MEMPUNYAI UNSUR WARNA  HITAM DAN HIJAU YANG DIGUNAKAN DALAM RAWATAN TRADISIONAL MELAYU
Hanya tumbuhan dan buah-buahan tempatan yang terpilih dan ada persamaan warna dengan buah-buahan kegemaran Rasulullah s.a.w sahaja yang dibincangkan. Antaranya ialah

## Lada hitam
Nama saintifiknya ialah piper nigrum L dan nama tempatannya lada hitam. Lada hitam muda  berwarna  hijau,  setelah  dikeringkan  ia  bertukar  kehitaman.  Menurut  Nufa  (2018),  lada hitam  sangat  bagus  diambil  oleh  ibu-ibu  yang  bersalin  caesarean  kerana  ia  berfungsi  untuk menghangatkan badan dan bersifat karminatif dimana membantu pengeluaran gas daripada perut dan usus.

## Jintan hitam
Nama  saintifiknya Nigella  sativa  L dan  nama tempatannya  jintan  hitam, dikenali  juga sebagai habbatus sauda . Merupakan sejenis tumbuhan berbunga dari keluarga Ranunculaceae. Digunakan sebagai bahan perubatan dan rempah ratus secara berleluasa. Ia popular disebabkan keistimewaan nilai kesihatan yang terdapat di dalamnya.

## Peria katak
Peria   atau  nama  saintifiknya  Momordica  Charantia,  dari  order  Cucurbitaceae  adalah sejenis  sayuran  menjalar ,Ia  berbeza dari  peria  biasa,  bentuknya  lebih kecil  bewarna  hijau tua Ketika muda, oren setelah masak, meruncing di hujung dan pangkal kulitnya mengerutu dan pahit rasanya tetapi memiliki seribu satu khasiat kepada kesihatan manusia (Siti Fuziah Yusuf, 2010).

## Labu, Mentimun dan Tembikai
Labu  nama  saintifiknya Lagenaria  siceraria ,  mentimun  nama  saintifiknya Coccinia grandis dan tembikai atau semangka nama botaninya Citrullus lunatus . Ketiga-tiga buah ini dari keluarga Cucurbitaceae ,  berwarna  hijau,   dikategorikan  dari  pohon  yang  menjalar.  Mengikut fahaman  orang-orang Melayu, buah yang dihasilkan dari pohon yang menjalar diklasifikasikan sebagai sejuk.

## FUNGSI WARNA DALAM PENYEMBUHAN
Menurut  Dr.  Yuda  Turana  (2013  )  Hijau  merupakan  warna  alami  dan  menunjukkan kemurnian dan harmoni.  Warna ini dapat dikatakan penyembuh yang luar biasa . Hijau digunakan untuk menyeimbangkan dan menstabilisasi energi tubuh. Warna hijau juga berhubungan dengan cakra jantung.
Manakala warna hitam, beliau berpandangan warna ini seringkali digunakan untuk menekan nafsu makan. Bagi mereka yang berencana untuk menurunkan berat badan dapat mencuba dengan menggunakan kain alas meja berwarna hitam.
Dalam  mata  pelajaran  sains  di  sekolah,  pelajar-pelajar  didedahkan  fungsi  warna  hitam sebagai warna penyerap haba. Sesiapa memakai pakaian berwarna hitam, penyerapan haba lebih cepat  berbanding  warna  lain.  Maka  peluh  akan  keluar  dalam  masa  yang  singkat  dalam  cuaca panas.

## BAGAIMANA WARNA BERPERANAN SEBAGAI TERAPI
Daripada dalil ayat-ayat  al Quran, hadith dan sebahagian daripada contoh tumbuhan dan buahan tempatan yang dinyatakan di atas, terdapat persamaan dari segi  fungsi warna dan khasiat bahan-bahan  tersebut  kepada  manusia.  Warna-warna  sunnah  itu  tidak  sekadar  menjadi  warna kegemaran Rasulullah  s.a.w.  Bahkan boleh dijadikan terapi dalam merawat masalah fizikal dan mental. Jika kita melihat warna buah-buahan kegemaran Rasullullah, terdapat persamaan dengan warna penampilan baginda. Kenapa? Andai diperhalusi antara dua kegemaran ini, tersembunyi rahsia  penyembuhan  secara  semulajadi.  Amalan  pemakanan  tumbuhan  dan  buahan  tersebut secara tetap dan mengikut kadar yang betul boleh membantu  merawat masalah kesihatan yang dialami. Ini membolehkan ia menjadi terapi secara tidak langsung.
Kurma  nama  saintifiknya phoenix  dactylifera ,  dikenali  dengan  kurma  oleh  penduduk tempatan. Terdapat pelbagai jenis kurma, antaranya Deglet Nour, Medjool, Hadrawi, Maryami dan sebagainya. Warnanya juga sedikit berbeza. Namun kebanyakanya apabila buah sudah masak dan  matang  ia  berwarna  gelap kehitaman.  Selain  dari  warnanya  yang  gelap  kehitaman,  kurma kaya dengan karbohidrat, garam dan mineral, serabut diet, vitamin, asid lemak, asis amino dan protein (Faszly Rahim, 2015).
Khasiat kurma yang mengandungi garam galian seperti magnesium, potassium dan kalsium sangat penting untuk membetulkan denyutan jantung, dan mengatur tekanan darah. Fosforus pula bermanfaat untuk kekuatan tulang dan gigi, otak dan sistem pembiakan manusia (Ahmad Sabri, 2014)  .Disamping  itu  juga,  kurma  juga  dapat  merendahkan  risiko  serangan  angin  ahmar  dan melancarkan pembuangan air besar (Grupbuku karangkraf 2011).
Tamar Nabi iaitu al-Ajwah adalah sejenis tamar kota Al-Madinah Al-Munawarah, bijinya lebih besar dari tamar Ash-Shaihaani, warnyanya agak hitam. Memakan Tamar al Ajwah secara tetap dan berterusan mampu merawat pelbagai penyakit.
Hadis Saad r.a: Rasulullah s.a.w pernah bersabda: Maksudnya: “Sesiapa yang memakan tujuh biji kurma di antara La Bataiha (dua  tanah tidak berpasir  di  Madinah) pada  waktu pagi,  maka  racun tidak akan dapat memudaratkannya sampai petang”.
(Riwayat Bhukari)
Antara  manfaatnya  ialah  ia  berguna  unutuk  menguatkan  urat-urat  perut,  mengendurkan ketegangan  urat-urat  saraf,  mengaktifkan  pengecutan  otot,  menyuburkan  pertumbuhan  badan, menguatkan hati, menguatkan ingatan dan juga mengenyangkan. Memakan tamar sebelum makan pagi  dapat  membunuh  bakteria  dalam  perut.  Meminum  air  rendamannya  dapat  melancarkan pembuangan  air  kecil  seterusnya  ia  dapat  menguatkan  limpa.  Kurma  berfungsi  sebagai  agen penyembuhan kerana ia mempunyai dua sifat, sifat panas di peringkat pertama dan lembap pada peringkat kedua. Jika difikirkan secara logik akal, warna hitam berfungsi sebagai penyerap haba, justeru  itu,  warna  kurma  yang  kehitaman  mampu  menyerap  lebihan  toksik  dan  memanaskan badan.  Hadis  Saad  r.a  di  atas  menunjukkan  tamar  secara  keseluruhannya  merupakan  sejenis makanan berkhasiat dan dapat menyembuhkan banyak penyakit.
Jika dibuat perbandingan antara tamar dengan lada hitam dan jintan hitam, kita dapati terdapat
persamaan  fungsi  kedua-dua  tumbuhan  ini.  Kedua-duanya  berwarna  hitam  dan  bersifat  panas. Penggunaan lada hitam dalam kalangan rakyat Malaysia cukup meluas. Sama ada sebagai bahan campuran  dalam  masakan,  bahan  untuk  rawatan  juga dijadikan  minyak  wangi. Minyak  wangi keluaran  negeri  Sarawak  dikatakan  yang  terbaik  di  dunia  (Grup  karangkraf  2011).Lada hitam  juga mujarab untuk mengubati sakit kepala disamping berkhasiat untuk merawat demam, kencing tidak lawas dan cirit birit. Ia bertindak sebagai penyerap penyakit yang dialami. Ibu-ibu yang berada dalam tempoh berpantang digalakkan makan lada hitam bagi menghangatkan badan dan menguatkan urat saraf.
Begitu juga dengan jintan hitam. Ia mempunyai banyak khasiat sebagaimana hadis dari Aisyah RA, sabda Rasullulah s.a.w :
“Sesungguhnya  jintan  hitam  (habbatus  sauda)  ini  adalah  penawar  segala penyakit kecuali mati”.
(Riwayat Bukhari)
Dalam hadis yang lain, sabda Rasulullah s.a.w,
“Tidak ada satu pun  penyakit  melainkan  dalam  Habbatus  sauda’  terdapat kesembuhan baginya, kecuali kematian”.
(Riwayat Sahih Muslim)
Jintan hitam  mengandungi unsur kimia semulajadi. Kulitnya mengandungi sulfat, fosfat, karotina,  besi  dan  salium.  Isinya  mengandungi  minyak,  enzim,  harmon  serta  bahan-bahan karbohidrat dan protein. Menurut Faszly Rahim et. al. (2015) pada bahagian yang memisahkan antara  kulit  dengan  isinya,  terkandung  tokoferol,  sulfat,  tembaga  serta  antibiotic.  Jintan hitam   bersifat  panas  berupaya  mengembangkan  saluran  pernafasan  merawat  pelbagai  jenis penyakit yang disebabkan kurang daya tahan dalam badan.
Ibn  Sina  menyebut  tentang  jintan  hitam  ini  dalam  bukunya  yang  terkenal The Canon of Medicine , bahawa jintan hitam atau habbatus sauda  adalah bijirin yang sangat merangsang tenaga badan  dan  sangat  membantu  dalam  kelelahan  kronik,  kehilangan  semangat  serta  memberkan kesan therapeutic pada gangguan pencernaan, penyakit puan dan sistem pernafasan.
Grup Karangkraf (2011) menyatakan jintan hitam juga berkhasiat dalam merawat perut sebu bagi  mengeluarkan  angin,  mengubati  kencing  manis  dan  batu  karang,  menetapkan  haid, memperbanyakkan  susu  ibu,  merawat  jantung  berdebar  dan  melancarkan  pernafasan.  selesema dan  resdung,  sakit  gigi,  merawat  keguguran  rambut,  merawat  ketumbuhan  pada  kulit(ketuat), melebatkan  rambut  dan  melambatkan  ketumbuhan  uban,  merawat  lenguh-lenguh  badan  dan sengal-sengal tulang
Manakala  buah-buahan  zaitun,  tin,  labu,  mentimun,  dan  peria,  warnanya  yang  hijau menyejukkan zahir dan  batin. Warna  hijau dapat  menenangkan  pandangan  mata dan  bertindak sebagai terapi dalam memberi keseimbangan dan menstabilisasi energi tubuh. Warna hijau juga berhubungan dengan cakra jantung.
Dalam al Quran banyak disebut tentang warna hijau. Allah SWT menggambarkan keadaan penghuni syurga dengan pakaian sutera halus berwarna hijau dengan segala kenikmatan. Mereka berada dalam suasana yang penuh kenikmatan, kebahgiaan dan ketenangan jiwa.
Firman Allah SWT:
Maksudnya:  Mereka  itu,  disediakan  baginya  syurga  yang  kekal,  yang mengalir  di  bawahnya  beberapa  sungai;  mereka  dihiaskan  di  dalamnya dengan gelang-gelang tangan emas, dan memakai pakaian hijau dari sutera yang  nipis  dan  sutera  tebal  yang  bersulam;  mereka  berehat  di  dalamnya dengan berbaring di atas pelamin-pelamin  (yang berhias).  Demikian  itulah balasan yang sebaik-baiknya dan demikian itulah Syurga tempat berehat yang semolek-moleknya.
Al Kahfi :31
Hubungan   warna  hijau  sebagai  agen  penyembuhan  pula  dapat  dikaitkan  dengan khasiat   buah  zaitun  hijau  ini  jika  diamalkan  pengambilannya.  Abdullah  al  Qari  (2004)  telah mencatatkan kelebihan buah zaitun ini sebagai agen terapi semulajadi, antaranya; melambatkan proses penuaan, melembapkan kulit dan penyeri wajah, merawat masalah hati dan otak, menjaga &  menguatkan  organ  dalaman,  mengurangkan  kadar  kolestrol,  mengatasi  masalah  kulit, mengatasi masalah saraf dan masalah pelbagai.
Juga dapat  difahami  melalui  hadis cara  pengambilan  makanan Rasulullah  s.a.w. Baginda makan timun bersama kurma. Ini kerana timun itu berwarna hijau dan bersifat sejuk manakala kurma itu berwarna hitam dan  bersifat panas. Pengambilan makanan yang bersifat panas secara berlebihan boleh mengeruhkan darah dan menyebabkan pening kepala. Ia boleh diseimbangkan dengan mengambil makanan yang bersifat sejuk seperti timun.
Labu termasuk  buah  yang  cepat  larut  dalam  perut,  menghilangkan  dahaga, jika diminum atau  dimandikan  atau  ditampal  pada  kepala  dapat  menghilangkan  sakit  kepala  dan  labu  yang dimakan menyejukkan perut.
Mentimun  digunakan  secara  meluas  dalam  pengubatan  masyarakat  Melayu.  Ia mengandungi  serat  dan  nutrien  yang  tinggi dan  mampu  mengekalkan  kandungan  alkali dalam darah. Sangat sesuai untuk merawat masalah kulit berminyak dan berjerawat, mengatasi masalah saluran pencernaan yang kotor sepertimana penjelasan Faszly Rahim (2015). Selain itu Mentimun juga  membantu  menyejukkan  perut  yang  panas,  melancarkan  buang  air  kecil  dan  daunnya ditumbuk halus lalu disapukan pada tempat bekas gigitan anjing sangat bermanfaat. Ia juga cepat larut dalam perut. Ini kerana ia sejuk dan lembab.
Buah  tembikai  juga  cepat  dihadam  dalam  perut.  Sebaiknya  memakan  buah  tembikai sebelum  makan  makanan  utama.  Menurut  Abdul  Aziz  (2007)  sesetengah  pakar  perubatan menyatakan   memakan  buah  tembikai  sebelum  makanan  utama,  membersihkan  perut  dan menghilangkan sumber penyakit.
Sungguh pun  begitu, disebalik senarai manfaat labu, mentimun dan tembikai, ia menjadi makanan  larangan  kepada  ibu-ibu  dalam  tempoh  berpantang  dan  mereka  yang  menghidap penyakit  berkaitan  dengan  saraf.  Dipercayai  ia  akan  memberi  kesan  kemudaratan  dan menjejaskan  kesihatan. Bah kan ia juga akan melambatkan tempoh penyembuhan dan pemulihan. Kepercayaan ini adalah berdasarkan kepada amalan pemakanan seharian yang diwarisi daripada nenek moyang.
Kesimpulan daripada perbincangan diatas, bertepatan dengan  kata-kata Ibn Qaiyim al-Jauziyah dalam At Tib an-Nabawi, “Penyakit-penyakit terbahagi kepada dua bahagian, pertama pernyakit hati dan kedua penyakit tubuh badan atau fizikal”, semua penyakit ada penawarnya kecuali mati. Justeru itu, penyakit-penyakit ini boleh diikhtiarkan rawatannya melalui terapi warna makanan dan kegemaran Rasulullah s.a.w.

## KESIMPULAN
Gaya  hidup Rasululullah  s.a.w  adalah  gaya  hidup  sihat.  Ini  terserlah  melalui  penampilan berpakaian Rasulullah s.a.w dalam pemilihan warna –warna yang memberi kesan terapi secara tidak  langsung.  Begitu  juga  melalui  cara  pemilihan  makanan  baginda,  warna  makanan  yang dipilih  dari  buah-buahan  mempunyai  unsur-unsur  penyembuhan  semulajadi.  Bahkan  dapat
membentuk minda dan jiwanya. Terdapat persamaan dari segi  fungsi warna dan khasiat makanan kegemaran  Rasulullah  s.a.w  itu  dengan  tumbuhan  dan  buah  buahan   tempatan  yang  dijadikan amalan pemakanan penyembuhan orang-orang Melayu. Dengan ini terungkai sebahagian rahsia penyembuhan  secara  semulajadi  melalui  warna-warna  makanan  kegemaran  Rasulullah   s.a.w. Disarankan perlu ada penelitian yang lebih lanjut dan meluas tentang warna minuman kegemaran Rasulullah s.a.w seperti susu, keistimewaan dan khasiatnya terhadap kesihatan manusia.

## SARAN
Jika ingin meneliti lebih lanjut mengenai keajaiban penyembuhan dengan warna makanan yang menjadi kegemaran Rasulullah SAW, maka perlu dilakukan penelitian yang lebih mendalam dan komprehensif. Beberapa saran untuk penelitian selanjutnya adalah sebagai berikut:
1. Studi  observasional:  Dilakukan  studi  observasional  dengan  mengumpulkan  data  dari masyarakat  yang  sudah  menerapkan  pola  makan  dengan  mengonsumsi  makanan  yang berwarna-warni. Data yang dikumpulkan bisa berupa riwayat kesehatan, pola makan, dan tingkat kesehatan saat ini.
2. Studi  intervensi:  Dilakukan  studi  intervensi  dengan  memberikan  pola  makan  yang mengonsumsi  makanan  yang  berwarna-warni  pada kelompok  yang  ingin  memperbaiki kondisi  kesehatan.  Setelah  itu,  dilakukan  evaluasi  untuk  melihat  perbedaan  kondisi kesehatan sebelum dan sesudah pola makan diubah.

## DAFTAR PUSTAKA
Abdul Aziz Ismail. (2007). Perubatan Mengikut Al Quran & Sunah . Kuala Lumpur: Progressive Publishing House Sdn. Bhd. Abdullah Al Qari Salleh. (2004). Rahsia Dan Khasiat Air Zam-Zam, Buah Zaitun , Buah Tamar (Kurma) . Kuala Lumpur : Al Hidayah Publishers.
Ahmad  Sabri  Abu  Hassan.  (2014). Menu  Sihat  Inspirasi  Rasulullah .  Kuala  Lumpur:  PTS Millennia Sdn. Bhd.
Damayanti Diana. (2014). Bayam Untuk Anak . PT Gramedia: Pustaka Utama Anggota IKAPI.
Faszly Rahim, Wan Nasyrudin Wan Abdullah, Aminah Abdullah. (2015). Indahnya Pemakanan Dan Perubatan Islam . Kuala Lumpur: Telaga Biru.
Grup Buku Karangkraf. (2011). 202 Khasiat Herba . Selangor: Grup Buku Karangkraf. Ibn Qayyim Al-Jauziyah. (1990). Zaad Al- Ma’ad (Edisi Ke 14). Beirut: Muassasah Al Risalah. Ibn Qayyim Al-Jauziyah. (1978). At-Tib An-Nabawi .Kaherah: Darul Turath. Imam Al-Tirmizi. (2008). Syamail Muhammad S.A.W Keperibadian Rasulullah (Edisi Malaysia).
Kuala Lumpur: Telaga Biru.
Khadher  Ahmad,  Zulkiffli  Yusoff,  Siti  Sarah  Izham,  Munirah  Abdul  Razzak.  (2015). Salah Faham  Terhadapa  Sunnah:Isu  Dan  Penyelesaian  Terhadap  Istilah  Makanan  Sunnah Dalam Kalangan Masyarakat Islam Di Malaysia . Universiti Malaya: Jabatan Al Quran Dan Al-Hadith, Akademik Pengajian Islam.
Muslim Life Style Community .2017.Ensiklopedia Nabi Muhammad SAW  Dalam Ragam Gaya Hidup 2. Jakarta: PT Lentera Abadi. Nugraha, A. (2008). Pengembangan Pembelajaran Sains Pada Anak Usia Dini . Bandung: JILSI Foundation.
Noresah  Baharom.  (2005). Kamus  Dewan (Ed.  Ke  4).  Kuala  Lumpur:  Dewan  Bahasa  Dan Pustaka.
Nufa.  (2018,  July  9).  Manfaat  Lada  Hitam. Majalah  Pa&Ma.  Retrieved  From Https://Www.Majalahpama.My/Lada-Hitam-Sebenarnya-Bagus-Untuk-Caesarean-Ini- Makanan-Yang-Perlu-Dielakkan-Selepas-Bersalin-Caesarean/
Prawira, S.D.(1999). Warna Sebagai Salah Satu Unsur Seni Dan Desain . Jakarta: Depdikbud. Siti  Fuziah  Yusof.  (2010). Tumbuhan  Ubatan  Liar  Di  Sekeliling  Anda .  Selangor:  Ar  Risalah Product Sdn. Bhd.
Yuda Turana. (2013). Terapi Warna. Retrieved July 4, 2022, From Http:// www.medikaholistik.Com /Medika. Zulkifli Mohd Yusoff. (2009). . Kuala Lumpur: PTS Islamika.